Кенет Фийринг
Признание

Превод от английски: Николай Попов, —

chitanka.info

Те казаха: „Това, което си направил, е похвално, да, похвално

        и голямо. Доказал си, че има пряк и лесен път

        до тия острови. Чудесно — казаха. — Чудесно.

        Но къде е златото, сеньор?“

Те казаха: „Харесва ни, изпълва ни с възторг. Не ни

        разбирай криво, това дори е гениално. Все пак

        напомняш някак твърде много на онзи Датски

        принц. Сам знаеш, че като клоун винаги си бил

        непостижим.“

Те казаха: „Невероятно. Не сме очаквали това от теб,

        Орвил.“

Те казаха: „Машината ти, Уилбър, е прекрасна. Дано да

        работи. И нека се надяваме, че с нея някой ден

        ще можем да сортираме яйца.“

Те всички бяха уважавани, добри, почтени хора. Не биеха

        жените си. Редовно ходеха на черква и спазваха

        закона.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.